b'\n_START_ARTICLE_\nMoriafjellet\n_START_SECTION_\nDiskusjon og spekulasjon\n_START_PARAGRAPH_\nI Andre Kr\xc3\xb8nikebok er det fortalt at lokaliseringen av \xc2\xabtreskeplassen til jebusitten Ornan\xc2\xbb er p\xc3\xa5 fjellet Moria, og at tempelet til kong Salomo ble bygd p\xc3\xa5 dette gulvet. Det har f\xc3\xb8rt til antagelsen i rabbinertradisjonen at dette stedet var p\xc3\xa5 toppen av Moria._NEWLINE_Det er en debatt om de to referansene i de nevnte b\xc3\xb8kene er korrekt oversatt som samme ord da framstillingen i Septuaginta har en annen ordlyd. I det f\xc3\xb8rste tilfellet, F\xc3\xb8rste Mosebok, nevnes ikke stedsnavnet, og i det andre tilfellet, Andre Kr\xc3\xb8nikebok, er stedet nevnt som Amoria. F\xc3\xb8rste Mosebok peker p\xc3\xa5 det \xc2\xabsted som Gud viste ham\xc2\xbb og det er ikke mulig \xc3\xa5 identifisere stedet fra denne teksten alene. Den senere forfatteren av Andre Kr\xc3\xb8nikebok benytter navnet Moria/Amoria p\xc3\xa5 det stedet hvor Salomos tempel ble bygd, noe som er en mulig tilknytning til stedet for Isaks offer, lenge etter at hendelsen skjedde, men indikerer intet s\xc3\xa6rskilt fjell._NEWLINE_En del tolkninger av de bibelske avsnittene som ang\xc3\xa5r Melkisedek (konge og prest i Salem, som senere ble til Jerusalem), kan indikere at Jerusalem allerede var en by med prest p\xc3\xa5 Abrahams tid, og det er usannsynlig at det ble grunnlagt etter dette p\xc3\xa5 det stedet hvor Abraham fors\xc3\xb8kte \xc3\xa5 ofre sin s\xc3\xb8nn i villmarken. Det syn at Salem viser til Jerusalem og ikke \xc2\xabi fred\xc2\xbb (shalome, shelomo), har v\xc3\xa6rt hyppig diskutert blant kristne som j\xc3\xb8der. Som konsekvens av disse tradisjonene har den rabbinske litteraturen teoretisert at navnet var et lingvistisk forvanskning av en referanse til tempelet i Jerusalem, og antyder oversettelser som \xc2\xabl\xc3\xa6rested\xc2\xbb (referanse til at sanhedrin m\xc3\xb8ttes der), \xc2\xabfryktens sted\xc2\xbb (referanse til den antatte frykt at ikkej\xc3\xb8der skulle ha tempelet), \xc2\xabstedet for myrra\xc2\xbb (referanse til krydderet som ble brent som r\xc3\xb8kelse). Targum Pseudo-Jonatan har tolket navnet som tilbedelsens land mens samaritanske Targum anser at det er visjonens land._NEWLINE_En del forskere har fors\xc3\xb8kt identifisere stedet med Moreh, en lokalisering i n\xc3\xa6rheten av Sikem hvor Abraham bygde et alter, i henhold til F\xc3\xb8rste Mosebok. Et antall forskere mener at Moria viser til en h\xc3\xb8yde i n\xc3\xa6rheten av Sikem, noe som st\xc3\xb8tter den samaritanske overbevisningen at ofringen av Isak skjedde p\xc3\xa5 fjellet Gerisim, et sted ikke langt fra Sikem._NEWLINE_De fleste moderne bibelforskere har imidlertid vurdert navnet som en referanse til amorittene (et semittisk folkeslag i oldtidens Syria), hvor forbokstaven a via aphesis; navnet er s\xc3\xa5ledes tolket i betydningen landet til amorittene. Det er ogs\xc3\xa5 i overensstemmelse med bibelteksten slik den opptrer i Peshitta (standardversjonen av Bibelen p\xc3\xa5 gammelsyrisk) hvor ofringen av Isak skjer i landet til amorittene, og i Septuaginta hvor Andre Kr\xc3\xb8nikebok viser til stedet som \xe1\xbc\x88\xce\xbc\xcf\x89\xcf\x81\xce\xaf\xce\xb1, Am\xc5\x8dri\xc4\x81. Det vil gi det samme etymologiske rotord som Hamor, et personnavn i fortellingen i F\xc3\xb8rste Mosebok 34 som ang\xc3\xa5r Sikem. Stedet har da intet tilknytning til Jerusalem.'